b'\n_START_ARTICLE_\nSlaget ved Klausen\n_START_PARAGRAPH_\nSlaget ved Klausen (eller Clausen) ble utkjempet den 20. oktober 1735 n\xc3\xa6r byen Klausen, som da l\xc3\xa5 i Kurfyrsted\xc3\xb8mmet Trier og var en del av Det tysk-romerske riket, i dag i den tyske staten Rheinland-Pfalz. Franske styrker kommandert av marskalk de Coignylde ble sl\xc3\xa5tt i et fors\xc3\xb8k p\xc3\xa5 \xc3\xa5 drive bort keisersoldatene kommandert av Friedrich Heinrich von Seckendorff. Slaget var et av de siste viktige trefningene i den polske arvef\xc3\xb8lgekrigen.\n_START_SECTION_\nBakgrunn\n_START_PARAGRAPH_\nFelttogsesongen i 1734 i Rhindalen i den polske arvef\xc3\xb8lgekrigen ble avsluttet med at Frankrike kontrollerte vestbredden av Rhinen s\xc3\xa5 langt nord som til Mainz, og styrkene til habsburgerne hadde sterke forsvarstillinger langs \xc3\xb8stbredden. I november 1734 hadde de krigf\xc3\xb8rende maktene startet innledningen til en fredsavtale med Storbritannia og De forente Nederlandene som meglere. Tross i disse samtalene, holdt fiendskapen frem i 1735, hovedsakelig nord i Italia, der Spania, som var alliert med Frankrike, \xc3\xb8nsket landomr\xc3\xa5der. I Rhindalen flyttet franske soldater kommandert av marskalk Coigny ut av vinterleiren og tok en mer aggressiv stilling langs Rhinen i l\xc3\xb8pet av v\xc3\xa5ren og sommeren, men de var motvillige til \xc3\xa5 g\xc3\xa5 ut i kamp mot habsburgarane, som var kommandert av den aldrende Eugene av Savoie._NEWLINE_Tyskerne ble forsterket i august 1735 av mer enn 10\xc2\xa0000 russiske  soldater ledet av Peter Lascy, og dette var f\xc3\xb8rste gangen russiske soldater n\xc3\xa5dde Rhinen. Eugene ble kalt til Wien i september for \xc3\xa5 delta i fredsforhandlingene, og overlot kommandoen over de tyske soldatene til hertugen av W\xc3\xbcrtthemberg, Reichsgraf Friedrich Heinrich von Seckendorff, som kommanderte den tyske siden ved Mainz. Han fikk tillatelse av W\xc3\xbcrttemberg til \xc3\xa5 g\xc3\xa5 mot den franske venstreflanken i et fors\xc3\xb8k p\xc3\xa5 \xc3\xa5 presse dem tilbake mot Trier og vinne terreng mellom elvene Maas og Moselle.\n_START_SECTION_\nOpptakten\n_START_PARAGRAPH_\nDen 20. september startet styrkene til Seckendorff \xc3\xa5 krysse Rhinen, og flytte seg mot Moselle. Han kommanderte totalt 41 bataljoner med en effektiv styrke p\xc3\xa5 om lag 35\xc2\xa0000 mann. Samme dagen forlot tilfeldigvis marskalk Belle-Isle, som kommanderte den franske venstreflanken, Kaiserslautern med en stor avdeling som skulle stasjoneres ved Trier for furasjering. De n\xc3\xa5dde frem den 27. og Belle-Isle overlot kommandoen til Comte de B\xc3\xa9thune.  Da han n\xc3\xa5dde tilbake til det franske hovedkvarteret ved Bad D\xc3\xbcrkheim den 29., fikk han vite om man\xc3\xb8vrene til Seckendorff. Han ga 12 bataljoner ordre om \xc3\xa5 dra mot Trier, og ytterligere ni bataljoner fulgte fra hodearm\xc3\xa9en ved Oggersheim. Den 6. oktober n\xc3\xa5dde reservene Trier og de ni bataljonene n\xc3\xa5dde frem dagen etter. Den franske styrken ved Trier besto n\xc3\xa5 av 29 infanteribataljoner og 66 kavaleriskvadroner, selv om styrken var noe svekket av mangel p\xc3\xa5 forsyninger. Belle-Isle ga med en gang ordre til soldatene om \xc3\xa5 flytte fremover, og tok opp en forsvarlinje langs Ruwer s\xc3\xb8r for Moselle. Han sendte ogs\xc3\xa5 en avdeling under markien dere Mouchy nord\xc3\xb8st mot Lieser for \xc3\xa5 rekognosere, og den 10. sendte han 1\xc2\xa0000 mann under Lutteaux for \xc3\xa5 forsterke styrken til Mouchy._NEWLINE_Seckendorff n\xc3\xa5dde Stromberg den 5. og marsjerte mot Simmern dagen etter da en fortropp av ungarsk kavarleri m\xc3\xb8tte en avdeling franske dragoner n\xc3\xa6r Kirchberg. Tyskerne sendte flere soldater fremover og etter en kort trefning, tok tyskerne det meste av den franske styrken. Den 8. hadde tyskerne okkupert Trarbach, som de mente \xc3\xa5 benytte som forsyningsdepot. Mens de ventet p\xc3\xa5 forsyninger, unders\xc3\xb8kte Seckendorff den franske stillingen ved Liesern, og tolket det som at franskmennene pr\xc3\xb8vde \xc3\xa5 stoppe potensielle krysninger av Moselle p\xc3\xa5 dette stedet. Han ga soldatene p\xc3\xa5 venstreflanken ordre om \xc3\xa5 rykke frem mot vest, og de n\xc3\xa5dde s\xc3\xa5 langt som til Gr\xc3\xa4fendhron og truet \xc3\xa5 avskj\xc3\xa6re forsynings- og kommunikasjonslinjene til Mouchy, mens hovedstyrken gikk mot Monzelfeld, s\xc3\xb8r\xc3\xb8st for Liesern.  Seckendorff sendte s\xc3\xa5 en avdeling den 15. oktober for \xc3\xa5 unders\xc3\xb8ke om Klausen (vest for Trarbach p\xc3\xa5 nordsiden av Moselle) var okkupert av franskmennene. Han fant byen tom for soldater og sendte et kompani p\xc3\xa5 40 hussarar til klostret. Dagen etter gikk en fransk avdeling (25 infanterikompani og 800 kavalerister) til angrep p\xc3\xa5 klostret, og valgte \xc3\xa5 trekke seg tilbake da tyske forsterkinger fra Wittlich n\xc3\xa5dde frem. Seckendorff gav s\xc3\xa5 ordre til brigaden til baron Stein, inkludert 300 illyriske soldater, om \xc3\xa5 g\xc3\xa5 til Klausen. Forsinkelser i \xc3\xa5 f\xc3\xa5 sendt av sted forsyninger fra forsyningsdepotene ved Rhinen tvang Seckendorff til \xc3\xa5 stoppe fremrykkingen. Men dette var nok til at Mouchy trakk seg bort fra Liesern, og Seckendorff kunne da opprette en pongtongbro der._NEWLINE_Den 11. oktober valgte marskalk Coigny \xc3\xa5 komme Belle-Isle til hjelp. Han forlot hovedkvarteret ved Rhinen og flyttet st\xc3\xb8rre deler av arm\xc3\xa9en sin mot Kaiserslautern og Trier. Fortropper n\xc3\xa5dde Trier den 17. og Belle-Isle valgte \xc3\xa5 flytte fremover. Den 19. oktober krysset han Moselle like nedenfor Trier og slo _NEWLINE_leir p\xc3\xa5 nordbredden av Moselle. Seckendorff, som hadde begynt \xc3\xa5 krysse Liesern den 18., fikk melding om denne man\xc3\xb8veren. Selv om han hadde planlagt \xc3\xa5 sl\xc3\xa5 leir ved Osann, fikk denne meldingen ham til \xc3\xa5 endre planene sine. Sent den 19. oktober ga han ordre til infanteriet til Georg av Hessen og kavaleriet p\xc3\xa5 venstreflanken om \xc3\xa5 krysse Moselle kl.  04:00 og marsjere mot Klausen. Disse soldatene, som krysset ved Liesern og Bernkastel, var ventet \xc3\xa5 n\xc3\xa5 frem til_NEWLINE_Klausen rundt middagstider.\n_START_SECTION_\nSlaget\n_START_PARAGRAPH_\nMarskalk Coigny sendte soldatene sine av sted tidlig den 20. oktober. Soldatene marsjerte nordover til Hetzerath, hvor de vendte \xc3\xb8st og marsjerte gjennom en smal passasje for \xc3\xa5 n\xc3\xa5 Salm mellom Esch og Rivenich, like vest for Klausen. Seckendorff observerte at de var p\xc3\xa5 vei, hadde ogs\xc3\xa5 st\xc3\xa5tt opp tidlig og ridd vestover for \xc3\xa5 rekognosere. Da de franske styrkene kom ut av passasjen og ut i elvedalen sendte Coigny venstreflanken sin, det 36.grenaderkompaniet under Phelippes mot Esch. Dette ble etterfulgd av soldatene til Belle-Isle, 33 infanteribataljoner og 68 kavaleriskvadroner, s\xc3\xa5 17 infanteribataljoner og 40 kavaleriskvadroner fra Rhinen-armen til Coigny, som tok til h\xc3\xb8yre for \xc3\xa5 ta h\xc3\xb8yden ovenom Rivenich._NEWLINE_Seckendorff hadde gitt noen av det ungarske kavaleriet sin ordre om \xc3\xa5 angripe den franske fortroppen da han f\xc3\xb8rst oppdaget de. Dette gjorde de rundt 1100, men ble drevne tilbake. Da det ble klart at mesteparten av den franske armeen var p\xc3\xa5 vei, sendte han 10 grenaderkompani for \xc3\xa5 holdne broen ved Rivenich, og 20 kavaleriskvadroner fra h\xc3\xb8yre for \xc3\xa5 st\xc3\xb8tte venstresiden. Da disse man\xc3\xb8vrene fant sted, begynte hjelpeinfanteriet \xc3\xa5 n\xc3\xa5 frem til h\xc3\xb8ydene ovenom Klausen._NEWLINE_Rundt 1400 n\xc3\xa5dde de franske kolonnene h\xc3\xb8ydene ovenom Esch og Rivenich. Coigny gav brigader Rieux, som kommanderte h\xc3\xb8yreflanken, ordre om \xc3\xa5 sikre broen ved Rivenich, og gav Phelippes, til venstre for seg, ordre om \xc3\xa5 sikre Esch. De mindretalige keisertyrkene som holdt broen ved Rivenich gav etter, og franskmennene fikk kontroll over broen, men begynte ikke umiddelbart \xc3\xa5 krysse broen. Seckendorff gav fem grenaderkompani ordre om \xc3\xa5 forsterke de som var til venstre for seg. Det gikk sakte med de franske soldatene som gikk mot Esch p\xc3\xa5 grunn av vanskelig terreng. Seckendorff satte ut to kanoner s\xc3\xb8r for Esch, og gjorde den franske framrykkinga p\xc3\xa5 denne fronten vanskeligere. Da de fleste styrkene hans var fremme kl. 1600, valgte Seckendorff \xc3\xa5 ta tilbake broen ved Rivenich, mens de to sentrene i armeen var opptatt med artilleriskyting over Salm._NEWLINE_For \xc3\xa5 ta broen sendte Seckendorff ytterligere seks grenaderkompani, tre bataljoner med dansk infanteri, en pommersk bataljon, og noen ungarske kavalerister mot Rivenich. Coigny s\xc3\xa5 at h\xc3\xb8yreflanken hans kom til \xc3\xa5 bli i mindretall mot denne styrken og trekte soldatene sine bort fra broen og forlet Rivenich. Seckendorff benyttet muligheten og sendte styrken sin over elven for \xc3\xa5 angrepet flanken til Coigny, mens han samtidig flere kavalerikompani over elven n\xc3\xa6r Esch for \xc3\xa5 angrepet den franske venstreflanken. Det franske infanteriet avfyrte muskettsalver mot det angripende kavaleriet, og de begynte \xc3\xa5 falle tilbake mot sentrum. Det ble snart m\xc3\xb8rkt og begge sider trakk seg ut.\n_START_SECTION_\nEttervirkning\n_START_PARAGRAPH_\nAv keiserinfanteriet ble 22 drept og 76 skadet, mens kavaleriet mistet 23 menn og 40 hester og 17 skadede av hvor, i tillegg var det syv hester som var savnet. Franskmennene fikk 200 drept og skadet._NEWLINE_Marskalk Coigny inspiserte stillingen til Seckendorff og kom frem til at den  var for sterk til \xc3\xa5 angripes, og trakk seg derfor tilbake til Hetzerath dagen etter. Seckendorff sendte baron Diemar med det ungarske og tyske kavaleriet for \xc3\xa5 angripe den franske baktroppen. Den franske disiplinen var derimot sterk og keiserstyrken fikk bare tak i noen f\xc3\xa5 forsyningsvogner og hester. Coigny m\xc3\xa5tte trekke seg lenger tilbake da han fikk rapporter om en man\xc3\xb8ver mot venstreflanken sin n\xc3\xa6r F\xc3\xb6hren, men dette var bare en forsyningskaravane som f\xc3\xb8rte forsyninger til Seckendorff fra Luxembourg. Stor mangel p\xc3\xa5 forsyninger tvang Coigny til \xc3\xa5 dele soldatene sine p\xc3\xa5 hver side av Mosell, noe som var risikabelt med fienden i n\xc3\xa6rheten. Man\xc3\xb8vrene til Seckendorff utnyttet ikke dette, men Coigny hadde, foruten et par lommer, trukket seg helt tilbake fra nrodsiden av Mosell den 28. oktober. Den 31. oktober fikk Coigny vite at det var forhandlet frem en v\xc3\xa5penhvileavtale i forbindelse med de p\xc3\xa5g\xc3\xa5ende fredsforhandlingene. Denne meldingen n\xc3\xa5dde Seckendorff den 12. november.'